భారత పార్లమెంటు
భారత పార్లమెంటు Parliament of India (లేదా సంసద్), భారత ఫెడరల్ ప్రభుత్వ, అత్యున్నత విధాన అంగము. దీని యందు రెండు సభలు గలవు, ఒకటి లోక్ సభ రెండవది రాజ్యసభ. ఇది భారత రాజధాని ఢిల్లీ లోని సంసద్ మార్గ్ లో గలదు.
రాంటెక్ లోకసభ నియోజకవర్గం
రాంటెక్ లోకసభ నియోజకవర్గం (Ramtek Lok Sabha constituency) మహారాష్ట్రలోని 48 లోకసభ నియోజకవర్గాలలో ఒకటి. ఆంధ్రప్రదేశ్ ముఖ్యమంత్రిగా, భారతదేశ ప్రధానమంత్రిగా పనిచేసిన పి.వి.నరసింహరావు ఈ నియోజకవర్గం నుంచి 2 సార్లు ఎన్నికయ్యాడు. ప్రస్తుతం కాంగ్రెస్ పార్టీకి చెందిన ముకుల్ వాస్నిక్ ఈ నియోజకవర్గానికి ప్రాతినిధ్యం వహిస్తున్నాడు.
2009 లోకసభ ఎన్నికలలో ఈ నియోజకవర్గం నుంచి కాంగ్రెస్ పార్టీ అభ్యర్థి ముకుల్ వాస్నిక్ తన సమీప ప్రత్యర్థి శివసేన పార్టీకి చెందిన కృపాల్ తుమానేపై 16,701 ఓట్ల మెజారిటీతో విజయం సాధించాడు. ముకుల్ వాస్నిక్‌కు 3,11,614 ఓట్లు రాగా, కృపాల్‌కు 2,94,913 ఓట్లు లభించాయి. భారతీయ జనతా పార్టీ అభ్యర్థి ప్రకాష్‌భావ్ తెంబూర్నేకు 62,238 ఓట్లు లభించాయి.